wickkiey/tamil-wikipedia-markdown huggingface dataset:
# பன்வேல் மாநகராட்சி



**பன்வேல் மாநகராட்சி** (**Municipal Corporation of The City of Panvel**) வளர்ந்து வரும் மும்பை பெருநகரப் பகுதியின் ராய்கட் மாவட்டத்தின் நவி மும்பை பகுதியில் உள்ளது.ராய்கட் மாவட்டத்தின் முதல் மாநகராட்சியாக பன்வேல் புதிய மாநகராட்சி அக்டோபர் 2016-ஆம் ஆண்டில் நிறுவப்பட்டது. மேலும் இது மும்பை பெருநகரப் பகுதியின் 9-வது மற்றும் மகாராட்டிரா மாநிலத்தின் 27வது மாநகராட்சியாகும். இதன் நிர்வாகத் தலைமையிடம் பன்வேல் நகரம் ஆகும்.  

110 சதுர கிலோ மீட்டர் பரப்பளவு கொண்ட பன்வேல் மாநகராட்சி, பன்வேல் தாலுகாவின் 29 வருவாய் கிராமங்களும், தலோஜா, கார்கர், கலம்போலி, காமோதி, பன்வேல், புது பன்வேல் போன்ற நகரப் பகுதிகளையும் கொண்டது.  

## 2017 பன்வேல் மாநகராட்சி தேர்தல்
24 மே 2017 அன்று பன்வேல் மாநகராட்சி முதன் முறையாக தேர்தல் நடைபெற்றது.  

**2017 தேர்தல் முடிவுகள்**

| பாரதிய ஜனதா கட்சி+ | 51 |  |
| --- | --- | --- |
| விவசாயிகள் & தொழிலாளர்கள் கட்சி | 23 |  |
| இந்திய தேசிய காங்கிரசு | 2 |  |
| என்சிபி | 2 |  |
| சிவ சேனா | 0 |  |
| சுயோட்சைகள் | 0 | } |
# பன்வேல் தாலுகா

**பன்வேல் தாலுகா** (**Panvel taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். பன்வேல் தாலுகா 8 கணக்கெடுப்பில் உள்ள ஊர்களும், 157 வருவாய் கிராமங்களையும் கொண்டுள்ளது. இதன் நிர்வாகத் தலைமையிடம் பன்வேல் நகரத்தில் உள்ளது. 612.81 சதுர கிலோ மீட்டர் பரப்பளவும், ஒரு சதுர கிலோ மீட்டர் பரப்பிற்கு 1224 பேர் வீதம் மக்கள் தொகை அடர்த்தியும் கொண்ட பன்வேல் தாலுகாவில் பன்வேல் மாநகராட்சி உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 176364 வீடுகளைக் கொண்ட பான்வேல் தாலுகாவின் மொத்த மக்கள் தொகை 7,50,236 ஆகும். மக்கள் தொகையில் ஆண்கள் 3,97,228 மற்றும் பெண்கள் 3,53,008 ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 94,362 - 12.58% ஆகும். சராசரி எழுத்தறிவு 76.73% ஆகும். பட்டியல் மக்கள் மற்றும் பழங்குடிகள் முறையே 6.64% மற்றும் 6.42% ஆகவுள்ளனர். இதன் மக்கள் தொகையில் இந்துக்கள் 82.78%, இசுலாமியர்கள் 8.47%, பௌத்தர்கள் 5.45%, சமணர்கள் 0.53%, சீக்கியர்கள் 0.82%, கிறித்துவர்கள் 1.48% மற்றும் பிறர் 0.46% ஆக உள்ளனர்.
# கௌசா

**கௌசா** (**Kausa**) இந்தியாவின் மகாராட்டிரா மாநிலத்தின் தானே மாவட்டத்திலுள்ள மும்ப்ரா நகரத்தின் நகர்புற பகுதியாகும். இது தானே மாநகராட்சியால் நிர்வகிக்கப்படுகிறது.  
## Transport
இது தானே-சென்னையை இணைக்கும் தேசிய நெடுஞ்சாலை எண் 4 மீது உள்ளது. மேலும் இது நவி மும்பை மற்றும் தானே நகரங்களுடன் பேருந்துகள் மூலம் இணைக்கப்பட்டுள்ளது. 2011-இல் மும்ப்ரா மற்றும் கௌசா நகரங்களை சுரங்கச்சாலை மூலம் ஐரோலி வழியாக நவி மும்பையுடன் இணைக்க திட்டமிட்டுள்ளது.
# மும்ப்ரா


**மும்ப்ரா** (**Mumbra**) இந்தியாவின் மகாராட்டிரா மாநிலத்தின் தானே மாவட்டத்திலுள்ள தானே மாநகராட்சியின் ஒரு பகுதியாகும். மேலும் இது மும்பை பெருநகரப் பகுதி ஆகும். இதனருகே கௌசா புறநகர் பகுதி உள்ளது.  

## மக்கள் தொகை பரம்பல்
மும்ப்ரா நகரத்தின் மக்கள் தொகையில் பெரும்பான்மையாக இசுலாமியர்கள் 85% உள்ளனர்.  

## போக்குவரத்து
தானே மற்றும் நவி மும்பை மாநகராட்சி நிறுவனங்களின் பேருந்துகள் மும்ப்ராவின் போக்குவரத்திற்கு உதவுகிறது. மும்ப்ரா தொடருந்து நிலையம் மாநிலத்தின் பிற பகுதிகளுடன் இணைக்கிறது. மும்ப்ரா, சத்திரபதி சிவாஜி பன்னாட்டு வானூர்தி நிலையத்திலிருந்து 29 கிலோ மீட்டர் தொலைவில் உள்ளது. is மகாராட்டிரா மாநில போக்குவரத்து கழகத்தின் பேருந்துகள் பன்வேல், மும்ப்ரா, பிவண்டி, சில் பட்டாவுன் இணைக்கிறது.  

## படக்காட்சியகம்
# தானே மாநகராட்சி


**தானே மாநகராட்சி** (**Thane Municipal Corporation**) இந்தியாவின் மகாராட்டிரா மாநிலத்தின் தானே மாவட்டத்தின் 6 மாநகராட்சிகளில் ஒன்றாகும். இம்மாநகராட்சி தானே நகரத்தின் உள்ளாட்சி நிர்வாகத்தை மேற்கொள்கிறது. மேலும் தானே மாநகராட்சி பொதுப்போக்குரவரத்திற்கு பேருந்து கழகத்தை நடத்துகிறது . இதன் தற்போதைய மேயர் மற்றும் துணை மேயராக சிவ சேனா கட்சியை சேர்ந்தவர் உள்ளனர்.  

இம்மாநகராட்சியி கீழ் தானே, கல்வா- மும்ரா - திவா பகுதிகள் உள்ளது.  

## 2017 தானே மாநகராட்சி தேர்தல்
2017-இல் நடைபெற்ற தானே மாநகராட்சியின் தேர்தல் முடிவுகள்: Voter turnout was 58.08%.  
| வ எண் | அரசியல் கட்சி | அரசியல் கட்சி பெயர் / சின்னம் | உறுப்பினர்கள் | மாற்றம் |
| --- | --- | --- | --- | --- |
| 01 | சிவ சேனா | 67 | உயர்வு 13 |  |
| 02 | தேசியவாத காங்கிரசு கட்சி | 34 | மாற்றமில்லை |  |
| 03 | பாரதிய ஜனதா கட்சி | 23 | உயர்வு 16 |  |
| 04 | இந்திய தேசிய காங்கிரசு | 03 | வீழ்ச்சி 15 |  |
| 05 | AIMIM | 02 | உயர்வு 2 |  |
| 06 | சுயேட்ச்சைகள் | 02 | வீழ்ச்சி 5 |  |

### 2012 தானே மாநகராட்சி தேர்தல்
2012 தானே மாநகராட்சி தேர்தல் முடிவுகள்:  
| வ எண் | அரசியல் கட்சி | கொடி / சின்னம் | உறுப்பினர்கள் 2012 | உறுப்பினர்கள் 2017 |
| --- | --- | --- | --- | --- |
| 01 | இந்திய தேசிய காங்கிரசு | 18 | 3 |  |
| 02 | பாரதிய ஜனதா கட்சி | 07 | 23 |  |
| 03 | பகுஜன் சமாஜ் கட்சி | 02 | 0 |  |
| 04 | தேசியவாத காங்கிரசு கட்சி | 34 | 34 |  |
| 05 | சிவ சேனா | 54 | 67 |  |
| 06 | மகாராட்டிரா நவநிர்மாண் சேனா | 07 | 0 |  |
| 07 | AIMIM | - | 02 |  |
| 08 | பிற கட்சிகள் | 01 | 0 |  |
| 09 | சுயேட்சைகள் | 07 | 02 |  |
# கல்வா



**கல்வா**, இந்தியாவின் மகாராட்டிரா மாநிலத்தின் தானே மாவட்டம், தானே தாலுகா, தானே மாநகராட்சியில் அமைந்த நகர்புற பகுதியாகும்.  
இதனருகே கல்வா புறநகர் மின்சார தொடருந்து நிலையம் மற்றும் கல்யாண் தொடருந்து நிலையங்கள் உள்ளது. தானே மாநகராட்சி கல்வா நகர்புறத்தில் இராஜீவ் காந்தி மருத்துவக் கல்லூரி மற்றும் சத்திரபதி சிவாஜி மருத்துவமனை நடத்துகிறது. மும்பை-புனே நெடுஞ்சாலையின் நடுவே கல்வா உள்ளது. மேலும் இது மும்பை பெருநகரப் பகுதி ஆகும்.
# கலிபோர்னியம்(III) குளோரைடு



**கலிபோர்னியம்(III) குளோரைடு** (*Californium(III) chloride*) CfCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கலிபோர்னியம் ஆக்சைடு (Cf<sub>2</sub>O<sub>3</sub>) மற்றும் கலிபோர்னியம் ஆலைடுகளான கலிபோர்னியம் புளோரைடு (CfF<sub>3</sub>), கலிபோர்னியம் அயோடைடு (CfI<sub>3</sub>) சேர்மங்களைப் போல இதிலும் கலிபோர்னியம் +3 என்ற ஆக்சிசனேற்ற நிலையில் உள்ளது.  
## தயாரிப்பு
கலிபோர்னியம்(III) ஆக்சைடுடன் ஐதரசன் குளோரைடைச் சேர்த்து வினைபுரியச் செய்து கலிபோர்னியம்(III) குளோரைடு தயாரிக்கப்படுகிறது.  
:Cf<sub>2</sub>O<sub>3</sub> + 6 HCl → 2 CfCl<sub>3</sub> + 3 H<sub>2</sub>O  
## பண்புகள்

### வேதிப் பண்புகள்
500 பாகை செல்சியசு வெப்பநிலை வரை கலிபோர்னியம்(III) குளோரைடை சூடுபடுத்தினால் இது நீராற்பகுப்புக்கு உட்பட்டு கலிபோர்னியம் ஆக்சிகுளோரைடைக் கொடுக்கிறது.  

### இயற்பியல் பண்புகள்
கலிபோர்னியம்(III) குளோரைடு நீரில் கரையும். இதனால் Cf<sup>3+</sup> மற்றும் Cl<sup>−</sup> அயனிகள் உருவாகின்றன. மரகதப் பச்சை நிறத்தில் காணப்படும் இந்த உப்பு அறுகோண வடிவத்தில் படிகமாகிறது. கலிபோர்னியம்(III) குளோரைடு வலிமையான கதிரியக்கப் பண்பை வெளிப்படுத்துகிறது.
# சில் பட்டா


**சில் பட்டா** (**Shil Phata**) இந்தியாவின் மகாராட்டிரா மாநிலத்தின் தானே மாவட்டம், தானே மாநகராட்சியில் உள்ள பகுதியாகும். இது பார்சிக் மலைக்கு கிழக்கே, பழைய மும்பை-புனே சாலையில் (தேசிய நெடுஞ்சாலை 4) அமைந்துள்ளது. இது தானே நகரத்திற்கும், நவி மும்பைக்கும் மற்றும் கல்யாண் - டோம்பிவிலிக்கும் சந்திப்பாக உள்ளது. சில் பட்டாவிற்கும், கல்யாண் இடையே மோனோ இரயில் திட்டம் செயல்பட்டு வருகிறது.  

4 ஏப்ரல் 2013 அன்று சில் பட்டாவில் விதிமுறைகள் மீறி கட்டிய கட்டிட இடிபாட்டில் 72 பேர் கொல்லப்பட்டனர் மற்றும் டஜன் கணக்கானோர் படுகாயம் அடைந்தனர்.
# கிழக்கு விரைவு நெடுஞ்சாலை


**கிழக்கு விரைவு நெடுஞ்சாலை** (**Eastern Express Highway** சுருக்கமாக **EEH**, இந்தியாவின் மகாராட்டிரா மாநிலத்தின் தெற்கு மும்பை பகுதியின் சத்திரபதி சிவாசி தொடருந்து நிலையத்தையும், தானே மாவட்டத்தின் தானே நகரத்தையும் இணைக்கும் 23.55 கிலோ மீட்டர் நீளம் கொண்ட விரைவுச் சாலை ஆகும். இது மும்பை பெருநகரப் பகுதிகளை இணைப்புதுடன், தில்லி வரை செல்லும் தேசிய நெடுஞ்சாலை 48யின் ஒரு அங்கமாகும். இந்த விரைவுச் சாலை இடது புறம் 3 மற்றும் வலது 3 ஆக மொத்தம் 6 வழித்தடங்களும், பல மேம்பாலங்களும் கொண்டது.  

இந்த விரைவுச் சாலை, பாண்டுப்பில் பாண்டுப்-ஐரோலி மேம்பாலச் சாலையும், விக்ரோளியில் ஜோகேஸ்வரி-விக்ரோளி இணைப்புச் சாலையையும், சாந்த குருசில் சாந்த குருஸ்-செம்பூர் இணைப்புச் சாலையையும் கடக்கிறது.  

## இதனையும் காண்க
- மேற்கு விரைவு நெடுஞ்சாலை
# உள் ஆசியா



**உள் ஆசியா** என்பது ஆசியாவின் வடக்கு மற்றும் நிலம்சூழ் பகுதிகளை குறிப்பதாகும். இதனுள் வட ஆசியா, மத்திய ஆசியா மற்றும் கிழக்கு ஆசியா ஆகியவை அடங்கும். மேற்கு சீனா, வடகிழக்கு சீனா மற்றும் உருசிய சைபீரியா ஆகியவையும் இதனுள் வருகின்றன. 'மத்திய ஆசியா'வின் வரையறைக்குள் உள் ஆசியா பொருந்துகிறது. பெரும்பாலும் வரலாற்றுப் பகுதிகளே இவ்வாறு பொருந்துகின்றன. ஆனால் உள் ஆசியா எனக் குறிப்பிடப்படும் மஞ்சூரியா போன்ற சில பகுதிகள் எந்த வரையிலும் மத்திய ஆசியாவிற்குள் வருவதில்லை. முன்னாள் சின் அரசமரபின் உண்மையான சீனாவின் மேற்கு மற்றும் வடக்கு எல்லைகள் என உள் ஆசியாவை குறிப்பிடலாம். உண்மையான கிழக்காசியாவானது உள் ஆசியாவின் எல்லைகளாக அமைகிறது. உண்மையான கிழக்கு ஆசியாவில் சீனா, ஜப்பான் மற்றும் கொரியா ஆகிய நாடுகள் அடங்குகின்றன.  

உள் ஆசியா என்பது வெவ்வேறு காலங்களில் வெவ்வேறு வாறாக புரிந்து கொள்ளப்பட்டுள்ளது. சில நேரங்களில் உண்மையான சீனா என்ற பதத்துக்கு எதிர்பதமாக விளங்குகிறது. உண்மையான சீனா என்பது ஆன் சீன மக்களை பெரும்பான்மையாக கொண்ட சீனாவின் உண்மையான மாகாணங்களை குறிக்கிறது. 1800ல் உள் ஆசியா என்பது நான்கு முக்கிய பகுதிகளை தன்னகத்தே கொண்டிருந்தது. அவை மஞ்சூரியா (நவீன வடகிழக்கு சீனா மற்றும் வெளி மஞ்சூரியா), மங்கோலியா (உள் மற்றும் வெளி), சிஞ்சியாங் (கிழக்கு துருக்கிஸ்தான்), மற்றும் திபெத். சீனாவின் சிங் அரசமரபால் இப்பகுதிகள் அப்போதுதான் வெல்லப்பட்டிருந்தன. சிங் ஆட்சியில் பெரும்பாலான நேரங்களின்போது பழைய சீன மாகாணங்களில் இருந்து வேறுபட்ட நிர்வாக அமைப்புகளை கொண்டு இப்பகுதிகள் ஆளப்பட்டன. சிங் அரசாங்கத்தின் ஒரு பிரிவான லிபான் யுவான், சிங் பேரரசின் உள் ஆசிய பகுதிகளை மேற்பார்வையில் வைத்திருந்தது.
# மேற்கு விரைவு நெடுஞ்சாலை



மேம்பாலம்]]  
**மேற்கு விரைவு நெடுஞ்சாலை** (**Western Express Highway**, சுருக்கமாக: **WEH**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தின் மீரா ரோட்டிலிருந்து துவங்கி வடக்கே பாந்திரா-வொர்லி கடற்பாலம் வரை நீளும் 25.33 கிலோ மீட்டர் நீளம் கொண்ட விரைவுச் சாலையாகும். இந்த விரைவு நெடுஞ்சாலை மொத்தம் 8 முதல் 10 வரையிலான வழித்தடங்கள் கொண்டது. இச்சாலை மும்பை புறநகர் மாவட்டத்தின் மீரா ரோட்டிலிருந்து துவங்கி விரிவாக்கம் அடைந்து, வடக்கே பாந்திரா-வொர்லி கடற்பாலம் அருகே தேசிய நெடுஞ்சாலை 48-இல் இணைகிறது. இச்சாலை மும்பையின் புறநகர் பகுதிகளுக்கும், சத்திரபதி சிவாஜி பன்னாட்டு வானூர்தி நிலையத்திற்கும் விரைவான போக்குவரத்திற்கு உதவியாக உள்ளது.  

## சந்திப்புச் சாலைகள்
மேற்கு விரைவு நெடுஞ்சாலையுடன் கோரேகாவில் வீர சாவர்க்கர் சாலை மற்றும் ஜெனரல் ஏ. கே. வைத்தியா மார்க், ஜோகேஸ்வரி-விக்ரோளி இணைப்புச் சாலை, சாந்த குருஸ்-செம்பூர் இணைப்புச் சாலை, அந்தேரி-குர்லா சாலை, அந்தேரியில் சாகர் சாலை, வில்லே பார்லேயில் சாகர் உயர்த்தப்பட்ட அணுகல் சாலை மற்றும் பாந்த்ராவில் சுவாமி விவேகாநந்தா சாலைகளும் இணைகிறது.  
## இதனையும் காண்க
- கிழக்கு விரைவு நெடுஞ்சாலை
- சாகர் உயர்த்தப்பட்ட அணுகல் சாலை
# மாறன் (நடிகர்)


**கில்லி மாறன்** (*Ghilli Maran*) என்றும் அழைக்கப்படும் மாறன் (4 சூன் 1972 - 12 மே 2021) ஒரு இந்திய நடிகரும், பாடகரும் ஆவார். இவர் முதன்மையாக திரைப்படங்களில் நகைச்சுவை நடிகராக நடித்தார்.  

## சொந்த வாழ்க்கை
இவர், தமிழ்நாட்டின் செங்கல்பட்டு மாவட்டம் நத்தம் என்ற ஊரில் நாகம்மாள் --நாகப்பன் தம்பதியினருக்கு மகனாகப் பிறந்தார். இவருக்கு 2 சகோதரிகளும், 4 சகோதரர்களும் உள்ளனர். இவர் கிளாரா என்பவரை மணந்தார். தம்பதியருக்கு நிவ்யா ஏஞ்சல் என்ற மகள் உள்ளார்.  

## தொழில்
இவர் 2002 ஆம் ஆண்டு ஏழுமலை திரைப்படத்தில் சிறிய வேடத்தில் நடித்து பெரிய திரையில் அறிமுகமானார். பின்னர் இவர் தரணி இயக்கிய கில்லி (2004) படத்தில் கபடி வீரராக நடித்தார். அது பாக்ஸ் ஆபிஸில் வெற்றி பெற்றது. படத்தில் விஜய்யின் நண்பராக நடித்ததற்காக அறியப்பட்டவர். தலைநகரம் படத்தில் ஒரு அடியாளாக மாறனின் நடிப்பு பார்வையாளர்களால் பாராட்டப்பட்டது. அதில் நடிகர் வடிவேலுவுடன் இணைந்து நடித்திருந்தார்.  

கூடுதலாக, இவர் தனது சொந்த ஊரில் கச்சேரிகளில் கானா பாடல்களையும் பாடினார்.  

## இறப்பு
தான் இறப்பதற்கு இரண்டு நாட்களுக்கு முன்பு செங்கல்பட்டு அரசு மருத்துவமனையில் கோவிட்-19 காரணமாக சிகிச்சை பெற்று வந்த மாறன், தனது 48ஆவது வயதில் 12 மே 2021 அன்று இறந்தார்.
# மாகிம் விரிகுடா


**மாகிம் விரிகுடா** (**Mahim Bay**) இந்தியாவின் மகாராட்டிரா மாநிலத் தலைநகரான மும்பை மாநகரத்தின், அரபுக் கடலை ஒட்டி அமைந்த விரிகுடா ஆகும். மாகிம் விரிகுடாவின் தெற்கு முனையில் வொர்லியும், வடக்கு முனையில் பாந்த்ராவும் உள்ளது. மித்தி ஆறு மாகிம் விரிகுடாவில் கலக்கிறது.  

## இதனையும் காண்க
- கடற்கழிகள்
# திருமங்கலம் மெற்றோ நிலையம்


## நிலையம்
கோயம்பேடு அருகே நிலத்தடி ரயில் நிலையமாக இந்த நிலையம் கட்டப்பட்டது. இந்த நிலையம் ஒரு மணி நேரத்திற்கு சுமார் 23,000 பயணிகளைக் கையாளும் திறன் கொண்டது. நிலையத்தில் நான்கு நுழைவு மற்றும் வெளியேறும் வாயில்கள் உள்ளன.  

### போக்குவரத்து
திசம்பர் 2019 நிலவரப்படி, இந்த நிலையத்தில் சுமார் 10,000 பயணிகள் ரயில்களில் பயணித்துள்ளனர். இது சென்னையின் மிகவும் பரபரப்பான மெற்றோ நிலையமாக மாறியுள்ளது.  

### நிலைய அமைப்பு
| **M** | இடைமாடி | கட்டுப்பாடு நிலையம், நிலைய அலுவலர், பயணச்சீட்டு/டோக்கன், கடைகள் |
| --- | --- | --- |
| **P** | <span>**தெற்கு நோக்கி**</span> | நடைமேடை 1 → பரங்கிமலை தொடருந்து நிலையம் நோக்கி |
| <small>தீவு நடைமேடை, வலது புறம் உள்ள கதவுகள் திறக்கும்</small> |  |  |
| <span>**வடக்கு நோக்கி**</span> | நடைமேடை 2 ← சென்னை மத்திய மெட்ரோ நிலையம் | } |

## இணைப்புகள்
## நுழைவு/வெளியேறு
நான்கு நுழைவாயில்கள் உள்ளன. அனைத்தும் இரண்டாவது நிழற்சாலையில் உள்ளன. விமான நிலையம் அல்லது கோயம்பேடு நோக்கிப் பயணிக்கும்போது இடதுபுறத்தில் உள்ள வெளியேறும் வழிகயாகத் திருமங்கலம், முகப்பேர், பாடி, கோயம்பேடு ஆகிய இடங்களுக்குச் செல்வதற்கு மிகவும் பொருத்தமானது. மேலும், லலிதா மற்றும் ஜிஆர்டி நகைக்கடைகள் இந்தப் பக்கத்தில் தான் உள்ளன.
# இலங்கை கரிச்சான்



**இலங்கை கரிச்சான்** (*Sri Lanka drongo*)(*டைக்ரூரசு லோபோரினசு*) அல்லது **சிலோன் கிரீட கரிச்சான்** என்பது டிக்ரூரிடே குடும்பத்தினைச் சார்ந்த ஒரு வகை சிற்றினப் பறவையாகும். இது இலங்கையில் மட்டுமே காணப்படும் அகணிய உயிரி ஆகும். இது முன்னர் துடுப்பு வால் கரிச்சான் சிற்றினத்தின் துணையினமாகக் கருதப்பட்டது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில மற்றும் மலைக் காடுகள் ஆகும்.  

## வகைபிரித்தல்
*டைக்ரூரசு லோபோரினசு* *வெயிலோட்* <small>, 1817</small>, கடந்த காலத்தில் ஒற்றைச் சிற்றினமாக டைசெமுரூலசு பேரினம் அல்லது டைசெமுராயிடில் வைக்கப்பட்டது. வால் வடிவம் அல்லது குரல் வேறுபாடு அடிப்படையில் *துடுப்பு வால் கரிச்சானுடன்* ஒரு பெரும் பேரினத்தினை உருவாக்கலாம். வகைபாட்டியல் நிலையைத் தெளிவுபடுத்துவதற்கு மூலக்கூறு-மரபியல் ஆய்வுகள் தேவை.  

## பரவல்
இந்த கரிச்சான் இலங்கையின் தென்மேற்குப் பகுதிகளில், தெதரு ஆறு முதல் வளவை ஆறு வரை ஈர மண்டலம் முழுவதும் காணப்படுகின்றன.  

## அடையாளம்

- உலோக நீலம் அல்லது பச்சை-நீலம் பளபளப்புடன் கூடிய கருப்பு இறகுகள்
- வளைவு, தலைக்கவசம் போன்ற முகடு
- நன்கு பிளவுபட்ட முட்கரண்டி வால்
- செந்நிற கண்
- பாலினங்கள் ஒத்தவை

## நடத்தை
காடுகளின் ஓரங்கள், தோட்டங்கள் மற்றும் மரங்கள் நிறைந்த தோட்டங்கள் ஆகியவற்றில் மட்டுப்படுத்தப்பட்ட மற்ற கரிச்சான்கள் போலவே காணப்படும் வனப் பறவையாகும். பெரும்பாலான கரிச்சான்கள் போலவே, இது திறந்த வெளிகளில் காணப்படும் பூச்சிகளை உண்கிறது.
# ஜீவி (திரைப்படம்)



***ஜிவி*** (*Jiivi*)  (நுண்ணறிவு ) என்பது 2019ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். பாபு தமிழ் என்பவர் எழுதிய இப்படத்தை வி. ஜே. கோபிநாத் இயக்கியிருந்தார். எம். வெள்ளப்பாண்டியன், சுடலைக்கண் வெள்ளப்பாண்டியன், சுப்பிரமணியன் வெள்ளப்பாண்டியன் ஆகியோர் இணைந்து தயாரித்துள்ளனர். படத்தில் நடிகர் வெற்றி ஒரு முன்னணி பாத்திரத்தில் நடிக்க கருணாகரன், ரோகினி, மைம் கோபி , மோனிகா சின்னகோட்லா, அசுவினி சந்திரசேகர் உட்பட பலரும் நடித்திருந்தனர். ஒலிப்பதிவையும், இசையையும் கே.எஸ்.சுந்தரமூர்த்தி மேற்கொண்டார். கலை, தயாரிப்பு கட்டுப்பாடு, நிர்வாகத் தயாரிப்பு, தயாரிப்பு மேற்பார்வை முறையே வைரபாலன், எஸ். நாகராஜன், விவின் எஸ்ஆர், ஐபி கார்த்திகேயன் ஆகியோரால் கையாளப்பட்டது. இப்படம் 28 சூன் 2019 அன்று வெளியாகி வெற்றி பெற்றது.  

## நடிகர்கள்

- சரவணனாக வெற்றி
- ஆனந்தியாக மோனிகா சின்னகோட்லா
- மணியாக கருணாகரன்
- இலட்சுமியாக * ரோகிணி
- சிவகாமியாக ரமா
- கவிதாவாக அசுவினி சந்திரசேகர்
- கதிராக மைம் கோபி
- பாஸ்கி
- அனில் முரளி

## ஒலிப்பதிவு
கே.எஸ்.சுந்தரமூர்த்தி இப்படத்தின் பாடல்களுக்கும், பின்னணிக்கும் இசையமைத்துள்ளார். படத்தின் இசை உரிமையை யுவன் சங்கர் ராஜா தனது *யு1 ரெக்கார்ட்ஸ்* பதாகையில் வாங்கினார். தி டைம்ஸ் ஆஃப் இந்தியா' இசைத் தொகுப்பிற்கு ஒரு நேர்மறையான மதிப்பாய்வை அளித்து: "சுந்தரமூர்த்தி இப்பணியை நன்றாக முடித்திள்ளார்!" என எழுதியது.  

## வெளியீடு
படம் 28 சூன் 2019 அன்று வெளியிடப்பட்டு, பெரும்பாலும் நேர்மறையான விமர்சனங்களைப் பெற்றது.
# முருங்கைக்காய் சிப்ஸ்


***முருங்கக்காய் சிப்ஸ்*** (*Murungakkai Chips*) என்பது 2021ஆம் ஆண்டு வெளியான இந்திய தமிழ் மொழி நகைச்சுவை நாடகத் திரைப்படமாகும். இது அறிமுக இயக்குநர் சிறீஜர் என்பவரால் எழுதி இயக்கப்பட்டது. லிப்ரா புரொடக்ஷன்ஸ், பர்ஸ்ட்மேன் பிலிம் ஒர்க்ஸ் ஆகிய நிறுவனங்கள் தயாரித்திருந்தது.  

}}
# கடைசீல பிரியாணி


***கடைசீல பிரியாணி*** (*Kadaseela Biriyani*) என்பது 2021ஆம் ஆண்டு தமிழ் மொழியில் வெளியான கருப்பு நகைச்சுவைத் திரைப்படமாகும். இதை நிஷாந்த் கலிதிண்டி என்பவர் இணைந்து எழுதி இயக்கியிருந்தார். நிஷாந்த் கலிதிண்டி அறிமுக இயக்கத்தில் உருவான இப்படம் 2018இல் நிறைவுற்ற போதிலும், அதன் திரையரங்கு வெளியீடு 19 நவம்பர் 2021 தான் நடந்தது. இந்த படத்தில் வசந்த் செல்வம், தினேஷ் மணி, விஜய் ராம் ஆகியோர் நடித்துள்ளனர். மேலும் விமர்சன ரீதியாகப் பாராட்டைப் பெற்றனர். படத்தில் மலையாள வசனங்களும் இடம்பெற்றுள்ளன.  

## கதை
மூன்று சகோதரர்கள் தங்கள் தந்தையின் மரணத்திற்கு பழிவாங்க உள்ளூர் நில உரிமையாளரின் ரப்பர் தோட்டத்திற்குள் நுழைகிறார்கள். ஆனால் நில உரிமையாளரின் வெறி பிடித்த மகனால் அவர்கள் எதிர்பார்க்கப்படுவதால் விதி கொடூரமான திட்டங்களைக் கொண்டுள்ளது.  

## நடிகர்கள்
- மூத்த மகன் பெரிய பாண்டியாக வசந்த் செல்வம்
- இரண்டாவது மகன் இல பாண்டியாக தினேஷ் பாண்டி
- சிக்கு பாண்டியாக விஜய் ராம், இளைய மகன்
- கேரள ரப்பர் தோட்ட உரிமையாளராக விஷால் ராம்
- மனநோயாளி மகனாக அக்கிம் ஷாஜகான்
- பாண்டி சகோதரர்களின் தாயாக ஸ்டெல்லா
- பாண்டி சகோதரர்களின் தந்தையாக அருள்

விஜய் சேதுபதி சிறப்புத் தோற்றத்தில் நடித்திருந்தார்.  

## ஒலிப்பதிவு
இப்படத்திற்கு ஜூடா பால், நீல் செபாஸ்டியன் ஆகிய இருவரும் இசையமைத்துள்ளனர். ஒலிப்பதிவுத் தொகுப்பில் உமாதேவி, சுஹைல் கோயா, தென்சின் ரங்டோல், பயல் ஜான் , சோலார் சாய் எழுதிய பாடல் வரிகளுடன் ஏழு பாடல்கள் இடம்பெற்றன.
# ஊமைச் செந்நாய்


***ஊமைச் செந்நாய்*** (*Oomai Sennaai*) என்பது 2021ஆம் ஆண்டு தமிழ் மொழியில் வெளிவந்த இந்திய நாடகத் திரைப்படமாகும். இதை அர்ஜுனன் ஏகலைவன் இயக்கியிருந்தார். படத்தில் மைக்கேல் தங்கதுரை, சனம் ஷெட்டி ஆகியோர் முக்கிய வேடங்களில் நடித்துள்ளனர். பேஷன் ஸ்டுடியோஸ் தயாரித்த இது 10 திசம்பர் 2021 அன்று வெளியிடப்பட்டது.  

## கதைச் சுருக்கம்
இந்தத் திரைப்படம் ஒரு தனியார் துப்பறியும் நபரின் கதையை விவரிக்கிறது. அவர் தனது வாழ்க்கையை மாற்ற முடிவு செய்கிறார். ஆனால் அவரது கடைசி பணியின் பின்னால் உள்ள மனிதர்களின் விளைவுகளைச் சமாளிக்க வேண்டியுள்ளது. பேராசை கொண்ட அரசியல்வாதிகள், ஊழல் காவலர்கள், இரக்கமற்ற கும்பல்களால் முன்வைக்கப்படும் சவால்களின் வலையில் அவர் இறுதியில் சிக்கிக் கொள்கிறார்.  

## நடிகர்கள்
- பிரபாகராக மைக்கேல் தங்கதுரை
- அமுதாவாக சனம் ஷெட்டி
- சாய் ராஜ்குமார்
- ரத்தினமாக கஜராஜ்
- அழகப்பனாக ஜெயக்குமார்
- அருள் டி சங்கர்

## வெளியீடு
இப்படம் 10 திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர் படத்திற்கு நேர்மறையான விமர்சனத்தை அளித்தார். "படம் அதன் மிதமான செலவை விட உயர்ந்தது. மேலும், பெரும்பாலான நேரங்களில் புதிரானதாகவும் சுவாரஸ்யமாகவும் இருக்கிறது" என்று குறிப்பிட்டு, தொழில்நுட்பக் குழு மற்றும் நடிகை சனம் ஷெட்டியின் செயல்பாடுகளைப் பாராட்டினார். தினமலர் மற்றும் தினத்தந்தி போன்ற தமிழ் செய்தித்தாள்களின் மற்ற விமர்சகர்களும் படத்தை மதிப்பாய்வு செய்தனர்.
# மைக்கேல் தங்கதுரை


**மைக்கேல் தங்கதுரை** (*ichael Thangaduraப* ; பிறப்பு 23 ஆகத்து 1983) ஓர் இந்திய நடிகரும், நடனக் கலைஞரும் ஆவார். இவர் ஸ்டார் *விஜய்யில்* இளைஞர்கள் சார்ந்த *கானா காணும் காலங்கள்* என்ற நாடகத் தொடரில் நடிகராக அறிமுகமானார். இவர் ஹேமலதாவுடன் இணைந்து பர்வம் 4 இல் *ஜோடி நம்பர் ஒன்* என்ற உண்மைநிலை நிகழ்ச்சியின் வெற்றியாளராக இருந்தார். இவர், *கனிமொழி* என்ற படத்தில் அறிமுகமானார். *பின்னர் நளனும் நந்தினியும்* படத்தில் முக்கியக் கதாபாத்திரத்தில் ஒரு திருப்புமுனை பெற்றார். இன்னும் *வெளிவராத பதுங்கி பாயனும் தல* என்ற படத்திற்கு இவர் ஒளிப்பதிவு செய்தார்.
# கிதான் மக்கள்



**கிதான் மக்கள்** என்பவர்கள் வரலாற்று ரீதீயான, பகுதியளவு மங்கோலிய நாடோடி மக்கள் ஆவர். இவர்கள் 4ஆம் நூற்றாண்டு முதல் மங்கோலியா, வடகிழக்கு சீனா மற்றும் உருசிய தூரக் கிழக்கு ஆகிய வடகிழக்கு ஆசியா பகுதிகளில் வாழ்ந்தனர்.  

முன் மங்கோலியர்களில் இருந்து சியான்பே வழியாக இம்மக்கள் தோன்றினர். இவர்கள் ஒரு பகுதியளவு மங்கோலிய மொழியான கிதான் மொழியை பேசினர். லியாவோ அரசமரபின் காலத்தில் இவர்கள் சைபீரியா மற்றும் வடக்கு சீனாவின் பரந்த பகுதிகளில் ஆதிக்கம் செலுத்தினர். 1125ல் சுரசன் படையெடுப்பால் லியாவோ அரசமரபின் வீழ்ச்சிக்கு பிறகு பல கிதான்கள் எலு தஷியின் குழுவை பின்பற்றி மேற்கு நோக்கி சென்றனர். கருப்பு சீனா அல்லது மேற்கு லியாவோ அரசமரபை மத்திய ஆசியாவில் நிறுவினர். இவ்வரசு கிட்டத்தட்ட ஒரு நூற்றாண்டுக்கு நீடித்தது. பிறகு 1218ஆம் ஆண்டு மங்கோலிய பேரரசிடம் வீழ்ந்தது. வடக்கு லியாவோ, கிழக்கு லியாவோ மற்றும் சீனாவின் பிற்கால லியாவோ, மேலும் பாரசீகத்தின் குத்லுக்-கானிட் அரசமரபு ஆகியவை கிதான்களால் நிறுவப்பட்ட மற்ற அரசுகளாகும்.
# முசாபர்பூர் வானூர்தி நிலையம்


**முசாபர்பூர் வானூர்தி நிலையம்** (*Muzaffarpur Airport*) என்பது இந்தியாவில் பீகார் மாநிலத்தில் உள்ள முசாபர்பூரில் அமைந்துள்ள உள்நாட்டு வானூர்தி நிலையமாகும்.  

## வரலாறு
முசாபர்பூர் வானூர்தி நிலையம் அப்போதைய இந்தியப் பிரதமராக இருந்த இந்திரா காந்தியின் வருகைக்காகக் கட்டப்பட்டது. 1967 முதல் 1982 வரை, பட்னாவுக்கான விமானங்கள் முசாபர்பூரில் உள்ள பதாஹியில் உள்ள விமான நிலையத்திலிருந்து வழக்கமான அடிப்படையில் இயக்கப்பட்டன.  

2018 ஆம் ஆண்டில், மற்ற நகரங்களுடன் மக்களை இணைக்கும் பொருட்டு இந்த விமான நிலையம் வட்டார இணைப்புத்திட்டமான உதானில் சேர்க்கப்பட்டது. *ரைட்சு* பிரதிநிதிகள் ஆய்வு செய்து அறிக்கை சமர்ப்பித்தனர். இதனடிப்படையில் கொல்கத்தா, ராஞ்சி, வாரணாசி, கயா போன்ற இடங்களுக்கு 30 முதல் 60 இருக்கைகள் கொண்ட விமானத்தினை இயக்கும் வகையில் இந்த விமான நிலையத்தை மேம்படுத்த ₹60 கோடி வழங்கப்பட்டது.  

## விரிவாக்கம்
எதிர்கால விரிவாக்கத்திற்காக 410 ஏக்கர் நிலத்தைப் பெற அரசு செயல்பட்டு வருகிறது.  

இந்த வானூர்தி நிலையம் சராசரி கடல் மட்டத்திலிருந்து 174 அடி (53 மீ) உயரத்தில் அமைந்துள்ளது. இது ஆஸ்பால்ட் மேற்பரப்புடன் 3,990 அடி (1,216 மீ) அளவுள்ள 10/28 என்ற அளவிலான ஒரு ஓடுபாதையினைக் கொண்டுள்ளது.  

## மேலும் பார்க்கவும்
- செயப் பிரகாஷ் நாராயண் பன்னாடு வானூர்தி நிலையம்
- கயை வானூர்தி நிலையம்
# மகாராட்டிரா மாநில நெடுஞ்சாலை 42



**மகாராட்டிரா மாநில நெடுஞ்சாலை 42** அல்லது **கோட்பந்தர் சாலை** (**Maharastra State Highway 42** or **Ghodbunder Road** or **G.B. Road**), இந்தியாவின் மகாராட்டிரா மாநிலத்தின் தானே மாவட்டம் வழியாகச் செல்கிறது. இது தானே நகரத்தின் மஜிவாடா பகுதியில் துவங்கி, தானே மாவட்டத்தின் கோட்பந்தர் கிராமத்தில் முடிவடைகிறது. இச்சாலையின் நீளம் 104 கிலோ மீட்டர் (65 மைல்) ஆகும். இச்சாலை மஜிவாடா பகுதியில் தேசிய நெடுஞ்சாலை 3யுடன் இணைகிறது. மேலும் கோட்ப்ந்தரில் இச்சாலை தேசிய நெடுஞ்சாலை 79வுடன் இணைகிறது.  

## முக்கிய சந்திப்புகள்
**தானே**

| தானே | மஜிவாடா | தேசிய நெடுஞ்சாலை 3 |
| --- | --- | --- |
| கோட்பந்தர் | தேசிய நெடுஞ்சாலை 79 |  |

## படக்காட்சிகள்

## இதனையும் காண்க
- கிழக்கு விரைவு நெடுஞ்சாலை
- மேற்கு விரைவு நெடுஞ்சாலை
- தேசிய நெடுஞ்சாலை 3
- தேசிய நெடுஞ்சாலை 79
- தேசிய நெடுஞ்சாலை 48
-
# சாகர் உயர்த்தப்பட்ட அணுகல் சாலை



**சாகர் உயர்த்தப்பட்ட அணுகல் சாலை** (**Sahar Elevated Access Road**, சுருக்கமாக **SEAR**), இந்தியாவின் மகாராட்டிரா மாநிலத்தின் மும்பை மாநகரத்தில் அமைந்த கட்டுப்படுத்தப்பட்ட 2.2 கிலோ மீட்டர் நீளம் கொண்ட அணுகல் விரைவுச் சாலையாகும். இது மேற்கில் மேற்கு விரைவு நெடுஞ்சாலையை, வில்லே பார்லேயின் அனுமன் நகர் சந்திப்பில் சந்திக்கிறது. மேலும் இது கிழக்கில் சத்திரபதி சிவாஜி பன்னாட்டு வானூர்தி நிலையத்துடன் இணைக்கிறது. 2.2 கிலோ மீட்டர் நீளம் கொண்ட இந்த நான்கு வழிச்சாலையில், பாதசாரிகளுக்கு நடைமேடைகளும், பாலத்தின் கீழ் சுரங்கங்களும் கூடியது.  

சிக்னல் இல்லாத, இடது பக்கம் 3, வலது பக்கம் 3 என ஆறு வழித்தடங்கள் கொண்ட சாகர் உயர்த்தப்பட்ட 2.2 கிலோ மீட்டர் நீளம் கொண்ட அணுகல் சாலை, மேற்கு மும்பையின் வில்லே பார்லே பகுதியில் உள்ள அனுமன் நகர் சந்திப்பில் துவங்கி, சத்திரபதி சிவாஜி பன்னாட்டு வானூர்தி நிலையத்தின் T2 முனையத்தில் முடிவடைகிறது,
# அலிபாக் தாலுகா



**அலிபாக் தாலுகா** (**Alibag taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும்.  

2011 இந்திய மக்கள் தொகை கணக்கெடுப்பின் படி, அலிபாக் தாலுகா 1503.61 சதுர கிலோ மீட்டர் பரப்பளவும், 236,167 மக்கள் தொகையும், அலிபாக் நகராட்சி மன்றம், 3 கணக்கெடுப்பில் உள்ள ஊர்களும், 193 வருவாய் கிராமங்களும் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, அலிபாக் தாலுகாவின் மொத்த மக்கள் தொகை 2,36,167 ஆகும். மக்கள் தொகையில் ஆண்கள் 119,254 மற்றும் 116,913 பெண்கள் ஆக உள்ளனர். பாலின விகிதம் 1000 ஆண்களுக்கு 980 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 22125 - 9% ஆகும். சராசரி எழுத்தறிவு 85.92%. ஆகும். பட்டியல் மக்கள் மற்றும் பழங்குடிகள் முறையே 5,804 மற்றும் 37,357 ஆகவுள்ளனர். இதன் மக்கள் தொகையில் இந்துக்கள் 93.82%, இசுலாமியர்கள் 3.66%, பௌத்தர்கள் 1.29%, சமணர்கள் 0.69%, கிறித்துவர்கள் 0.23%, சீக்கியர்கள் 0.06% மற்றும் பிறர் 0.26% ஆக உள்ளனர்.
# சொர்க்க கரிச்சான்



**சொர்க்க கரிச்சான்** (*Paradise drongo*) அல்லது **நாடா-வால் கரிச்சான்** (*டைகுருசு மெகர்கிஞ்சசு*) என்பது டைக்ரூரிடே குடும்பத்தில் உள்ள ஒரு பறவை சிற்றினம் ஆகும்.  

## விளக்கம்
சொர்க்க கரிச்சான் பிசுமார்க் தீவுக்கூட்டம், நியூ அயர்லாந்து தீவு, பப்புவா நியூ கினியில் மட்டுமே காணப்படும் அகணிய உயிரியாகும். சொர்க்க கரிச்சானின் மொத்த நீளம் ஆகும். உடல் நிறை ஆகும். இது கரிச்சான் குருவிகளில் மிகப்பெரிய சிற்றினமாக இருக்கின்றது.  

## வகைப்பாட்டியல்
1832ஆம் ஆண்டில் பிரெஞ்சு விலங்கியல் வல்லுநர்களான ஜீன் குய் மற்றும் ஜோசப் கெய்மார்ட் நியூ கினியாவில் உள்ள டோரேயில் (இப்போது மனோக்வாரி ) சேகரிக்கப்பட்டதாக நம்பப்படும் ஒரு மாதிரியிலிருந்து சொர்க்க கரிச்சான் விவரிக்கப்பட்டது. இவர்கள் *எடோலியசு மெகர்கிஞ்சசு* என இருசொல் பெயரை வழங்கினர். இங்கிலாந்து விலங்கியல் வல்லுநர் பிலிப் ஸ்க்லேட்டர் 1877-ல் குவாய் மற்றும் கைமார்ட் குறிப்பிட்ட இடம் பிழையாக இருக்கலாம் என்று சுட்டிக்காட்டினார். பிசுமார்க் தீவுக்கூட்டத்தில் உள்ள நியூ அயர்லாந்திலிருந்து மாதிரிகள் சேகரிக்கப்பட்டன, ஆனால் எதுவும் நியூ கினியாவிலிருந்து சேகரிக்கப்படவில்லை. இந்த இடம் இப்போது நியூ அயர்லாந்தின் தெற்குப் பகுதியில் போர்ட் பிரஸ்லின் என நியமிக்கப்பட்டுள்ளது.
# வங்காள புதர் வானம்பாடி


**வங்காள புதர் வானம்பாடி** (*Bengal bush lark*)*(மிராப்ரா அசாமிகா)* அல்லது **வங்காள வானம்பாடி** என்ற சிற்றினம் இலார்க் வகையில் ஆலதிடே குடும்பத்தினைச் சார்ந்தது. இது தெற்கு ஆசியாவில் காணப்படுகிறது.  

## வகைப்பாட்டியல்
அலகால் கோதித் தன்னைத் துப்புரவு செய்யும் வங்க வானம்பாடி]]  
*மிராப்ரா* பேரினத்தில் உள்ள வேறுபாடுகள் பெரும்பாலும் மிகவும் நுட்பமானவை.  

வங்காள புதர் வானம்பாடி முன்பு பல இனக்குழுக்களாக வகைப்படுத்தப்பட்டது. வங்காள இனக்குழு *அசாமிக்கா* எனவும் சென்னை இனக்குழு *அபினிசு* எனவும் அறியப்பட்டது. இவை பின்னர் இவற்றின் குரல், பண்புகள் அடிப்படையில் புதர் வானம்பாடி (*மிராப்ரா அபினிசு)* மற்றும் *அசாமிகா* எனப் பிரிக்கப்பட்டன. முன்பு, பர்மியப் புதர் வானம்பாடி மற்றும் புதர் வானம்பாடி ஆகிய இரண்டும் வங்காள புதர் வானம்பாடியின் துணையினங்களாகக் கருதப்பட்டன (முறையே *மி. அ. மைக்ரோப்டெரா* மற்றும் *மி. அ. அபினிசு*). **"செம்பழுப்பு-இறகு புதர் வானம்பாடி**" என்ற மாற்றுப் பெயர் சிவப்பு-இறகு வானம்பாடியினை விவரிக்கப் பயன்படுத்தப்பட்டது. வங்க புதர் வானம்பாடியின் மற்றொரு மாற்றுப் பெயர் செம்பழுப்பு இறகு வானம்பாடி ஆகும்.  

## விளக்கம்
வங்காள புதர் வானம்பாடி குட்டை வாலுடன் வலுவான தடிமனான அலகினைக் கொண்டது. இது வானம்பாடியைப் போல நீளமானது அல்ல. இதனுடைய உடல் நீளம் சுமார் 15 சென்டிமீட்டர்வரை இருக்கும். இது மேலே இருண்ட கோடுகள் கொண்ட சாம்பல் நிறமாகவும், கீழே கொப்பளமாகவும், மார்பகத்திலும் கண்ணின் பின்புறத்திலும் புள்ளிகள் இருக்கும். இறக்கைகள் செம்பழுப்பு நிறமுடையன.  

வங்காள புதர் வானம்பாடியின் ஓசை மெல்லிய ஒலியெழுத்து குறிப்புகளுடன் கூடியது.  

## பரவலும் வாழிடமும்

வங்காள புதர் வானம்பாடி இந்தியத் துணைக்கண்டம் மற்றும் தென்கிழக்கு ஆசியாவில் வசிக்கின்றது. வங்களதேசம், பூட்டான், இந்தியா, மியான்மார் மற்றும் நேபாளம் ஆகிய நாடுகளில் காணப்படுகின்றது. உலக அளவில் 100,000-1,000,000 சதுர கிலோமீட்டர் பரப்பளவில் காணப்படுகிறது.  

வங்காள புதர் வானம்பாடி வறண்ட, திறந்த, கற்கள் நிறைந்த நாடுகளில் பெரும்பாலும் அரிதான புதர்கள் மற்றும் பயிரிடப்பட்ட பகுதிகளில் காணப்படும் பொதுவான பறவையாகும்.  

## நடத்தை மற்றும் சூழலியல்
இது தரையில் கூடு கட்டி, புள்ளிகள் கொண்ட மூன்று அல்லது நான்கு முட்டைகளை இடுகிறது . இந்த வானம்பாடி முதன்மை உணவாக விதைகள் மற்றும் பூச்சிகளை உண்கிறது.  

## படங்கள்
# ஹமாத் பன்னாட்டு வானூர்தி நிலையம்


**ஹமாத் பன்னாட்டு வானூர்தி நிலையம்** (*Hamad International Airport*) கத்தாரில் உள்ள ஒரே பன்னாட்டு வானூர்தி நிலையமாகும். கத்தாரின் தேசிய விமானசேவை நிறுவனமான கத்தார் ஏர்வேஸின் தாயகம் ஆகும். அதன் தலைநகரான தோஹாவின் தெற்கே இந்த வானூர்தி நிலையம் அமைந்துள்ளது.  

## விமான சேவை துவக்கம்
இவ்விமான நிலையம் துவங்குவதற்கு முன் தோஹா சர்வதேச விமான நிலையம் கத்தாரின் முதன்மை விமான நிலையமாக இருந்த‌து. முன்னர் நியூ தோஹா சர்வதேச விமான நிலையம் (NDIA) என அறியப்பட்ட ஹமாத் சர்வதேச விமான நிலையம் முதலில் 2008 இல் திறக்க திட்டமிடப்பட்டது. ஆனால் தொடர்ச்சியான தாமதங்களுக்குப் பிறகு, இறுதியாக 30 ஏப்ரல் 2014 அன்று சம்பிரதாயமான கத்தார் ஏர்வேஸ் விமானம் அருகிலுள்ள தோஹா சர்வதேச விமான நிலையத்திலிருந்து வந்து தரையிறங்கியது.  

## பெயர் சூட்டல்
கத்தார் ஏர்வேஸ் மற்றும் அனைத்து பிற விமான நிறுவனங்களும் 27 மே 2014 அன்று புதிய விமான நிலையத்திற்கு முறையாக இடம் பெயர்ந்தன. இந்த விமான நிலையத்திற்கு கத்தாரின் முந்தைய அமீரான ஹமாத் பின் கலீஃபா அல் தானியின் பெயர் சூட்டப்பட்டது.
# திபெத்திய வானம்பாடி


**திபெத்திய வானம்பாடி** (*Tibetan lark*)(*மெலனோகோரிபா மேக்சிமா*) வானம்பாடி சிற்றினமாகும். இது அலாதிடே குடும்பத்தில் திபெத்தியப் பீடபூமியில் இந்தியாவின் வட மேற்கிருந்து மத்திய சீனா வரை காணப்படும். இந்த சிற்றினத்தின் வேறுபெயர்களாக **ஆசிய வானம்பாடி**, **நீள-அலகு காலண்ட்ரா வானம்பாடி** மற்றும் **நீள-அல்கு-வானம்பாடி** உள்ளன**.**
# உருசிய பாரசீக போர் (1804–1813)


**உருசிய பாரசீக போர்** (1804-1813) என்பது பாரசீக பேரரசு மற்றும் ஏகாதிபத்திய உருசியா ஆகியவற்றுக்கு இடையே நடைபெற்ற பல போர்களில் ஒன்றாகும். இந்த இரண்டு அரசுகளுக்கு இடையே நடைபெற்ற எல்லாப் போர்களையும் போலவே இப்போரும் ஒரு எல்லை பிரச்சினையில் இருந்து உருவானது. புதிய பாரசீக மன்னரான பத் அலி ஷா கஜர் தனது ராச்சியத்தின் வடக்கு கோடியில் இருந்த நவீன கால ஜார்ஜியா மீதான தனது ஆதிக்கத்தை நிலைநிறுத்த விரும்பினார். ஜார்ஜியாவானது 1796 ஆம் ஆண்டு நடைபெற்ற ஒரு உருசிய பாரசீக போருக்கு பல ஆண்டுகளுக்குப் பிறகு உருசிய ஜார் மன்னரான முதலாம் பாலால் இணைத்து கொள்ளப்பட்டிருந்தது. பாரசீக மன்னரைப் போலவே ஜார்ஜ் மன்னர் முதலாம் அலெக்சாண்டரும் அரியணைக்கு புதிதாக வந்திருந்தார். பிரச்சினைக்குரிய பகுதிகள் மீது ஆதிக்கம் செலுத்துவதில் பாரசீக மன்னருக்கு இணையான உறுதியுடன் இருந்தார்.  

இந்த போரானது 1813 ஆம் ஆண்டு குலிஸ்தான் ஒப்பந்தத்திற்குப் பிறகு முடிவுக்கு வந்தது. இந்த ஒப்பந்தத்தின்படி பிரச்சனைக்குரிய பகுதியான ஜார்ஜியாவானது ஏகாதிபத்திய உருசியாவிற்கு கொடுக்கப்பட்டது. மேலும் ஈரானிய பகுதியான தகேஸ்தானும் உருசியாவிற்கு கொடுக்கப்பட்டது. தகேஸ்தானின் பெரும்பாலான பகுதிகள் தற்போதைய அசர்பைஜானிலும் சில பகுதிகள் ஆர்மீனியாவிலும் உள்ளன.
# தி கிராண்ட் ஸ்வீட்ஸ் மற்றும் ஸ்நாக்ஸ்


*<b>தி கிராண்ட் ஸ்வீட்ஸ் மற்றும் ஸ்நாக்ஸ்</b>*(The Grand Sweets and Snacks*) என்பது இந்தியாவின் சென்னை நகரத்தில் அமைந்துள்ள ஒரு இனிப்புக் கடை மற்றும் உணவகச் சங்கிலி நிறுவனம் ஆகும். இக்கடையின் பெயர் தமிழில், *மாபெரும் இனிப்பு மற்றும் சிற்றுணவு'' என பொருள் படும். இந்த கடைக்கு வரும் வாடிக்கையாளர்களுக்கு இலவசமாக அக்காரவடிசில் என்ற இனிப்பு பிரசாதமாக விநியோகிக்கப்படும்.  

2010ஆம் ஆண்டில், குடும்ப தீர்வைத் தொடர்ந்து கடை இரண்டு வணிக குழுவாகப் பிரிக்கப்பட்டது. இதன்பிறகு சென்னை முழுவதும் அதிக கிளைகள் திறக்கப்பட்டன.
# கரவுனாக்கள்


**கரவுனாக்கள்** அல்லது **நெகுதரி** என்பவர்கள் ஒரு மங்கோலிய மக்கள் ஆவர். இவர்கள் துருக்கிஸ்தான் மற்றும் மங்கோலியாவில் இருந்து இடம்பெயர்ந்து ஆப்கானிஸ்தானில் குடியமர்ந்தனர்.  

## நவீன வழித்தோன்றல்கள்
நெகுதரி என்பவர்கள் ஆப்கானிஸ்தானில் வசிக்கும் மங்கோலிய பூர்வீகத்தை கொண்ட ஒரு மக்கள் குழு ஆவர். கசாரா மக்களுக்கும் இவர்களுக்கு உள்ள வேறுபாடு யாதெனில் கசாரா மக்கள் பயன்படுத்தும் மொழியில் மங்கோலிய தாக்கம் இருப்பதில்லை. அதே நேரத்தில் நெகுதரி மக்கள் மங்கோலிய தாக்கம் கொண்ட மோகோல் மொழியைப் பேசினர். எனினும் அந்த மொழி இப்போது அழிந்துவிட்டதாகக் கருதப்படுகிறது.  

இந்த பழங்குடியின பெயர் முன்னாள் ராணுவத் தலைவரான நெகுதரிடமிருந்து பெறப்பட்டதாகக் கருதப்படுகிறது. மார்கன் என்ற வரலாற்றாளரின் கூற்றுப்படி நெகுதர் என்பவர் தங்க நாடோடிக் கூட்டத்தின் தளபதியாக இருந்தார். வியேர்ஸ் என்ற வரலாற்றாளரின் ஆராய்ச்சியின்படி அபகா கானுக்கு எதிராக கிளர்ச்சி செய்த தலைவர் அவர்தான் என மார்கன் குறிப்பிட தவறியுள்ளார் என்று கூறியுள்ளார்.
# அபதை சயின் கான்

**அபதை சயின் கான்** என்பவர் ஒரு கால்கா மங்கோலிய இளவரசர் ஆவார். 1587 ஆம் ஆண்டு துசீது கானகத்தின் முதல் கானாக மூன்றாவது தலாய் லாமாவால் அழைக்கப்பட்டார். இவர் திபெத்திய புத்த மதத்தை கால்கா மங்கோலியர்களிடம் பரப்பினர். 1585ஆம் ஆண்டு எர்தீன் ஜூ என்ற இடத்தில் புத்த மடாலயத்தை நிறுவினர்.  

இவர் 1554ஆம் ஆண்டு கால்கா மங்கோலிய இளவரசரான ஒனோகுயி உயிசென் நோயனின் மகனாகப் பிறந்தார். இவர் இவரது தந்தைக்கு பிறந்த ஐந்து மகன்களில் மூத்தவராக பிறந்தார். இவரது தந்தை படு மோங்கே தயன் கானின் பேரன் ஆவார். இவரது தாத்தா கெர்சென்ஜி ஆவார். இவர் பிறக்கும்போது இவரது விரல்களில் ரத்தம் ஒட்டியிருந்தது. இது மாபெரும் போர் வீரனாக இவர் வருவார் என்பதன் அடையாளமாக கருதப்பட்டது. 1567-1580 காலத்தில் அபுதை மேற்கு ஒயிரட் மங்கோலிய பழங்குடியினருக்கு எதிராக பல படையெடுப்புகளை நடத்தினார். இறுதியாக ஒயிரட்களின் கோஷுட் பழங்குடியினத்தை 1580களின் மத்தியில் கோப்கோர் கேரியே என்ற இடத்தில் தோற்கடித்தார். பிறகு தன் மகன் சுபுதையை ஒயிரட் அரியணையில் அமர்த்தினார்.
# உசூரி

**உசூரி** என்பது உருசியா மற்றும் வடகிழக்கு சீனாவின் தென்கிழக்கு பகுதி ஆகியவற்றின் வழியே ஓடும் ஒரு ஆறாகும். இது சிகத்யே-அலீன் மலைத் தொடரில் உற்பத்தியாகிறது. சீன உருசிய எல்லையின் ஒரு பகுதியாக அமைகிறது. இந்த எல்லையானது 1860ஆம் ஆண்டின் சீன உருசிய பீகிங் ஒப்பந்தத்தை அடிப்படையாகக் கொண்டதாகும். இந்த ஆறு அமுர் ஆற்றின் ஒரு பகுதியாக இணைகிறது. இதன் மொத்த நீளம் 897 கிலோ மீட்டர்கள் ஆகும். இதன் வடிநிலத்தின் பரப்பளவு 1,93,000 சதுர கிலோமீட்டர்கள் ஆகும். 60% நீரை மழையில் இருந்தும், 30-35% நீரை பனியில் இருந்தும் மற்ற அளவை பூமிக்கு அடியில் உள்ள ஊற்றுகளில் இருந்தும் இது பெறுகிறது. இது ஒரு நொடிக்கு 1,150 கன சதுர மீட்டர் நீரை கொண்டு செல்கிறது. கடல் மட்டத்திலிருந்து சராசரியாக 1,682 மீட்டர் உயரத்தில் ஓடுகிறது.  

## பெயர்கள்

இந்த ஆறு பல பெயர்களால் அழைக்கப்படுகிறது. மஞ்சு மொழியில் இது உசூரி உலா அல்லது தோபி பிரா (நரிகளின் ஆறு) மற்றும் மங்கோலிய மொழியில் உசூரி முரேன் என்றும் அழைக்கப்படுகிறது.  

## வரலாறு
இந்த ஆறு அடிக்கடி ஏற்படும் வெள்ளங்களுக்காக பெயர் பெற்றது. நவம்பர் மாதத்தில் இது உறைகிறது. ஏப்ரல் மாதம் வரை பனிக்கட்டிகளுக்கு அடியிலேயே உள்ளது. இந்த ஆற்றில் பல்வேறு வகையான மீன்கள் காணப்படுகின்றன. அவைக் கிரேலிங், ஸ்டர்ஜியன், ஹம்பேக் சால்மோன், சும் சால்மன் மற்றும் பிற.  

இரண்டாம் உலகப் போரின்போது மஞ்சூரியாவுக்குள் சோவியத் படைகள் சென்றதன் ஒரு எல்லையாக இந்த ஆறு இருந்தது.  

1969ஆம் ஆண்டு நடைபெற்ற சீன சோவியத் எல்லை பிரச்சனையானது உசூரி ஆற்றின் சோவியத் தமன்ஸ்கி தீவில் நடைபெற்றது.
# ஆசிய வரி ஆந்தை


**ஆசிய வரி ஆந்தை** (*Asian barred owlet*)(*கிளாசிடியம் குகுலோடியசு*) என்பது இந்தியத் துணைக்கண்டத்தின் வடக்குப் பகுதிகளிலும் தென்கிழக்காசியாவின் சில பகுதிகளிலும் வசிக்கும் உண்மையான ஆந்தை சிற்றினமாகும். இது வட மத்திய மற்றும் வடகிழக்கு இந்தியா, நேபாளம் பூட்டான், வடக்கு வங்காளதேசம் மற்றும் தென்கிழக்காசியா (மியான்மர், தாய்லாந்து, கம்போடியா, லாவோஸ், வியட்நாம்) முழுவதும் காணப்படுகிறது. இதன் இயற்கை வாழிடம் மிதவெப்ப மண்டல காடு ஆகும்.
# வார்ப்புரு:இரட்டைப் பட்டைக்கூம்புகள்

**"ஒழுங்கு" நேர் (சமச்சீர்) ''n''-கோண இரட்டைப் பட்டைக்கூம்புகள்:**

| இரட்டைப் பட்டைக்கூம்பு பெயர் | இருகோண இரட்டைப் பட்டைக்கூம்பு | முக்கோண இரட்டைப் பட்டைக்கூம்பு
(J<sub>12</sub>) | சதுர இரட்டைப் பட்டைக்கூம்பு
(O) | ஐங்கோண இரட்டைப் பட்டைக்கூம்பு
(J<sub>13</sub>) | அறுகோண இரட்டைப் பட்டைக்கூம்பு | எழுகோண இரட்டைப் பட்டைக்கூம்பு | எண்கோண இரட்டைப் பட்டைக்கூம்பு | நவகோண இரட்டைப் பட்டைக்கூம்பு | தசகோண இரட்டைப் பட்டைக்கூம்பு | ... | முடிவிலா இரட்டைப் பட்டைக்கூம்பு]] |
| --- | --- | --- | --- | --- | --- | --- | --- | --- | --- | --- | --- |
# சீன சோவியத் எல்லை பிரச்சனை

**சீன சோவியத் எல்லை பிரச்சனை** என்பது 1969ஆம் ஆண்டு சோவியத் ஒன்றியம் மற்றும் சீனா ஆகிய நாடுகளுக்கு இடையே ஏழு மாதங்களுக்கு நடந்த அறிவிக்கப்படாத ராணுவ சண்டை ஆகும். இது சீன சோவியத் அரசியல் பிரிவை தொடர்ந்து நடைபெற்றது. மிகுந்த பிரச்சினைக்குரிய எல்லை சண்டையானது மார்ச் 1969ஆம் ஆண்டு மஞ்சூரியாவுக்கு அருகில் உசூரி ஆற்றின் சென்பாவா (தமன்ஸ்கி) தீவில் நடைபெற்றது. சண்டையின் காரணமாக உலகின் இரண்டு பெரிய பொதுவுடமைவாத நாடுகள் போரில் ஈடுபடும் நிலைக்கு வந்தன. எனினும் சண்டையானது முடிவுக்கு கொண்டு வரப்பட்டு முந்தைய எல்லை நிலைக்கு இரண்டு நாடுகளும் திரும்பின.  

## தூதரக நடவடிக்கைகள்
17 மார்ச் 1969ஆம் ஆண்டு வார்சா உடன்பாட்டு நாடுகளின் அவசர சந்திப்பு நடைபெற்றது. சீனாவுக்கு கண்டனம் தெரிவிக்க சோவியத் தீர்மானம் கொண்டு வந்தது. எனினும் ருமேனியா, இந்தியா, ஸ்பெயின், சுவிட்சர்லாந்து மற்றும் ஆஸ்திரிய பொதுவுடைமைக் கட்சிகள் சீனாவுக்கு ஆதரவு தெரிவித்தன. சோவியத் ஒன்றியம் தான் சீனாவைத் தாக்கியது, சீனா சோவியத் ஒன்றியத்தைத் தாக்கவில்லை என்ற சீன நிலைப்பாட்டை ஆதரித்தன.  

1 ஆகஸ்டு 1969 அன்று அமெரிக்க அதிபர் நிக்சன் பாகிஸ்தானுக்கு சென்றார். பாகிஸ்தான் சீனாவின் நெருங்கிய கூட்டாளி நாடு ஆகும். இரு நாடுகளுமே இந்தியாவுக்கு எதிரானவை ஆகும். அவர் தளபதி யாக்யா கானிடம் மாவோவுக்கு தன் செய்தியை தெரிவிக்குமாறு கூறினார். அது, குறிப்பாக சோவியத் ஒன்றியத்துடனான பிரச்சினை காரணமாக சீனாவுடன் அமெரிக்கா உறைவை புதுப்பிக்க விரும்புவதாகும்.  

## ஹோ சி மின் இறுதிச் சடங்கு
ஹோ சி மினின் இறுதிச் சடங்கில் பங்கேற்ற சோவியத் தலைவர் கோசைகின் மாஸ்கோவுக்குத் திரும்ப சீனா வான்வெளியில் பறக்க சீனா அனுமதி மறுத்தது. இதன் காரணமாக எரிபொருள் நிரப்ப கொல்கத்தாவில் இறங்க சோவியத் விமானம் கட்டாயப்படுத்தப்பட்டது. இந்தியாவில், சீனர்கள் சோவியத்துடன் அமைதி பற்றி பேச விரும்புவதாக இந்திய அரசு சோவியத் தலைவரிடம் பேசியது. இதன் காரணமாக கோசைகின் பெய்ஜிங்குக்கு பறந்தார்.
# கர்ஜத் தாலுகா



**கர்ஜத் தாலுகா** (**Karjat taluka**), இந்தியாவின் மகாராட்டிரா மாநிலத்தின் அகமதுநகர் மாவட்டத்தின் தாலுகாக்களில் ஒன்றாகும்.இதன் தலைமையிடம் கர்ஜத்தில் உள்ளது. கர்ஜத் தாலுகா 1 கணக்கெடுப்பில் உள்ள ஊர் மற்றும் 120 வருவாய் கிராமங்களையும் கொண்டுள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 1491.84 சதுர கிலோ மீட்டர்]] பரப்பளவும், 50,056 வீடுகளையும் கொண்ட கர்ஜத் தாலுகாவின் மொத்த மக்கள் தொகை 2,35,792 ஆகும். மக்கள் தொகையில் ஆண்கள் 123225 மற்றும் 112567 பெண்கள் ஆக உள்ளனர். பாலின விகிதம் 1000 ஆண்களுக்கு 914 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 27,951 - 11.85% ஆகும். சராசரி எழுத்தறிவு 65.33% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 14.4% மற்றும் 1.47% ஆகவுள்ளனர். இதன் மக்கள் தொகையில் இந்துக்கள் 94.8%, இசுலாமியர்கள் 3.62%, பௌத்தர்கள் 0.74%, சமணர்கள் 0.6%, கிறித்துவர்கள் 0.05% மற்றும் பிறர் 0.19% ஆக உள்ளனர்.
# கர்ஜத் தாலுகா, ராய்கட் மாவட்டம்



**கர்ஜத் தாலுகா** (**Karjat taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாகாகளில் ஒன்றாகும்.இதன் நிர்வாகத் தலைமையிடம் **கர்ஜத்** நகரம் ஆகும்.  
கர்ஜத் தாலுகா கர்ஜத் மற்றும் மத்திரன் என இரண்டு நகராட்சிகளும், ஒரு கணக்கெடுப்பில் உள்ள ஊர் மற்றும் 176 வருவாய் கிராமங்களையும் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, சதுர கிலோ மீட்டர்]] பரப்பளவும், 44,451 வீடுகளையும் கொண்ட தாலுகாவின் மொத்த மக்கள் தொகை 2,12,051 ஆகும். மக்கள் தொகையில் ஆண்கள் 107,870 மற்றும் 104,181 பெண்கள் ஆக உள்ளனர். பாலின விகிதம் 1000 ஆண்களுக்கு 966. பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 25216 - 12% ஆகும். சராசரி எழுத்தறிவு 80.65%. ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 11,507 மற்றும் 50,756 ஆகவுள்ளனர். இதன் மக்கள் தொகையில் இந்துக்கள் 87.75%, இசுலாமியர்கள் 5.68%, பௌத்தர்கள் 5.33%, சமணர்கள் 0.57%, கிறித்துவர்கள் 0.32% மற்றும் பிறர் 0.36% ஆக உள்ளனர்.
# பென் தாலுகா

**பென் தாலுகா** (Pen taluka) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் **பென்** நகரம் ஆகும். இத்தாலுகா பென் எனும் நகராட்சியும், 2 கணக்கெடுப்பில் உள்ள ஊர்களும், 169 வருவாய் கிராமங்களையும் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, பென் தாலுகாவின் மொத்த மக்கள் தொகை 1,95,454 ஆகும். மக்கள் தொகையில் ஆண்கள் 99,570 மற்றும் பெண்கள் 95,884 ஆக உள்ளனர். பாலின விகிதம் 1000 ஆண்களுக்கு 963. பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 21884 - 11% ஆகும். சராசரி எழுத்தறிவு 77.9%. ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 4,454 மற்றும் 32,400 ஆகவுள்ளனர். இதன் மக்கள் தொகையில் இந்துக்கள் 95.48, இசுலாமியர்கள் 1.79%, பௌத்தர்கள் 1.75%, சமணர்கள் 0.31%, கிறித்துவர்கள் 0.25% மற்றும் பிறர் 0.42% ஆக உள்ளனர்.
# ரோகா தாலுகா

**ரோகா தாலுகா** (**Roha takuka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ரோகா நகரத்தில் உள்ளது. ரோகா தாலுகா, ரோகா அஷ்டமி எனும் நகராட்சியும், இரண்டு கணக்கெடுப்பில் உள்ள ஊர்களும், 167 வருவாய் கிராமங்களையும் கொண்டுள்ளது  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, ரோகா தாலுகாவின் மொத்த மக்கள் தொகை 167,110 ஆகும். மக்கள் தொகையில் ஆண்கள் 85,638 மற்றும் பெண்கள் 81,472 ஆக உள்ளனர். பாலின விகிதம் 1000 ஆண்களுக்கு 951 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 17763 - 11% ஆகும். சராசரி எழுத்தறிவு 81.52% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 6,822 மற்றும் 21,929 ஆகவுள்ளனர். இதன் மக்கள் தொகையில் இந்துக்கள் 88.49%), இசுலாமியர்கள் 6.99%, பௌத்தர்கள் 3.19%, சமணர்கள் 0.75%, கிறித்துவர்கள் 0.25% மற்றும் பிறர் 0.33% ஆக உள்ளனர்.
# மன்காவ் தாலுகா

**மன்காவ் தாலுகா** (**Mangaon taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இத்தாலுகா 2 கணக்கெடுப்பில் உள்ள ஊர்களும், 185 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, சதுர கிலோ மீட்டர் பரப்பளவும், வீடுகளையும் கொண்ட தாலுகாவின் மொத்த மக்கள் தொகை 1,59,613 ஆகும். மக்கள் தொகையில் ஆண்கள் 78,968 மற்றும் பெண்கள் 80,645 ஆக உள்ளனர். பாலின விகிதம் 1000 ஆண்களுக்கு 1,021 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 17637 - 11% ஆகும். சராசரி எழுத்தறிவு 79.87% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 10,583 மற்றும் 14,324 ஆகவுள்ளனர். இதன் மக்கள் தொகையில் இந்துக்கள் (77.95%), இசுலாமியர்கள் (15%), பௌத்தர்கள் (6.47%), சமணர்கள் (0.25%), கிறித்துவர்கள் (0.11%) மற்றும் பிறர் 0.23% ஆக உள்ளனர்.
# மகத் தாலுகா

**மகத் தாலுகா** (**Mahad taluka**), இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் தலைமையிடம் மகத் நகரம் ஒரு நகராட்சி ஆகும். மேலும் இத்தாலுகா 2 கணக்கெடுப்பில் உள்ள ஊர்களையும், 181 வருவாய் கிராமங்களையும் கொண்டுள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, மகத் தாலுகாவின் மொத்த மக்கள் தொகை 1,80,191 ஆகும். மக்கள் தொகையில் ஆண்கள் 88,734 மற்றும் பெண்கள் 91,457 ஆக உள்ளனர். பாலின விகிதம் 1000 ஆண்களுக்கு 1,031 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 19,044 - 11% ஆகும். சராசரி எழுத்தறிவு 81.9% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 8,463 மற்றும் 9,226 ஆகவுள்ளனர். இதன் மக்கள் தொகையில் இந்துக்கள் 79.44%, இசுலாமியர்கள் 13.33%, பௌத்தர்கள் 6.68%, சமணர்கள் 0.15%, கிறித்துவர்கள் 0.16% மற்றும் பிறர் 0.23% ஆக உள்ளனர்.
# ஸ்ரீவர்தன் தாலுகா

**ஸ்ரீவர்தன் தாலுகா**, இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ஸ்ரீவர்தன் நகரம் ஆகும். இத்தாலுகா 1 நகராட்சியும், 1 கணக்கெடுப்பில் உள்ள ஊர் மற்றும் 78 வருவாய் கிராமங்களையும் கொண்டுள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, ஸ்ரீவர்தன் தாலுகாவின் மொத்த மக்கள் தொகை 83,027 ஆகும். மக்கள் தொகையில் ஆண்கள் 38,517 மற்றும் பெண்கள் 44,510 ஆக உள்ளனர். பாலின விகிதம் 1000 ஆண்களுக்கு 1,156 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 9017 - 11% ஆகும். சராசரி எழுத்தறிவு 82.32% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,467 மற்றும் 9,476 ஆகவுள்ளனர். இதன் மக்கள் தொகையில் இந்துக்கள் 73.24%, இசுலாமியர்கள் 22.8%, பௌத்தர்கள் 3.3%, சமணர்கள் 0.36%, கிறித்துவர்கள் 0.09% மற்றும் பிறர் 0.21% ஆக உள்ளனர்.
# நாடு வாரியாக பலேடியம் உற்பத்தி

**நாடு வாரியாக பலேடியம் உற்பத்தி** (Palladium production by country) இக்கட்டுரையில் பட்டியலிடப்படுகிறது.  

ஐக்கிய அமெரிக்க நில அளவாய்வுத் துறை வெளியிட்டுள்ள தரவுகளின் அடிப்படையில் உலகத்திலுள்ள பலேடியம் உற்பத்தி செய்யும் நாடுகள் உற்பத்தி செய்த பலேடியம் தனிமத்தின் அளவு கிலோகிராம்களில் இங்கு கொடுக்கப்பட்டுள்ளது. 2018 ஆம் ஆன்டில் 2,20,000 கிலோகிராமாக இருந்த பலேடியம் உற்பத்தி 2019 ஆம் ஆண்டு 2,10,000 கிலோகிராமாக குறைந்துள்ளது.  
## 2010 - 2019
**பலேடியம் உற்பத்தி**

| எண் | நாடு | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |  |
| --- | --- | --- | --- | --- | --- | --- | --- | --- | --- | --- | --- | --- |
| உலகம் | 202,000 | 215,000 | 201,000 | 203,000 | 193,000 | 208,000 | 210,000 | 210,000 | 220,000 | 210,000 |  |  |
| 1 | உருசியா | 84,700 | 86,000 | 82,000 | 80,000 | 83,000 | 80,000 | 79,400 | 81,000 | 90,000 | 86,000 |  |
| 2 | தென் ஆப்பிரிக்கா | 82,200 | 82,000 | 74,000 | 75,000 | 58,400 | 73,000 | 76,300 | 78,000 | 80,600 | 80,000 |  |
| 3 | கனடா | 6,700 | 14,000 | 12,200 | 16,500 | 20,000 | 24,000 | 21,000 | 19,000 | 20,000 | 20,000 |  |
| 4 | அமெரிக்கா | 11,600 | 12,400 | 12,300 | 12,600 | 12,400 | 12,500 | 13,100 | 13,000 | 14,300 | 12,000 |  |
| 5 | சிம்பாப்வே | 7,000 | 8,200 | 9,000 | 9,600 | 10,100 | 10,000 | 12,000 | 12,000 | 12,000 | 12,000 |  |
| 6 | இதர நாடுகள் | 9,540 | 12,200 | 11,500 | 8,900 | 9,000 | 8,000 | 8,200 | 8,400 | 2,920 | 3,000 | } |

## 2000 - 2009
**பலேடியம் உற்பத்தி**

| எண் | நாடு | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |  |
| --- | --- | --- | --- | --- | --- | --- | --- | --- | --- | --- | --- | --- |
| உலகம் | 174,000 | 179,000 | 181,000 | 182,000 | 188,000 | 219,000 | 224,000 | 219,000 | 204,000 | 192,000 |  |  |
| 1 | உருசியா | 94,000 | 90,000 | 84,000 | 74,000 | 74,000 | 97,400 | 98,400 | 96,800 | 87,700 | 83,200 |  |
| 2 | தென் ஆப்பிரிக்கா | 55,900 | 61,000 | 64,000 | 72,800 | 78,500 | 84,900 | 85,000 | 86,500 | 75,500 | 75,100 |  |
| 3 | கனடா | 8,600 | 8,800 | 11,500 | 11,500 | 12,000 | 13,000 | 14,000 | 10,500 | 15,000 | 6,500 |  |
| 4 | அமெரிக்கா | 10,300 | 12,100 | 14,800 | 14,000 | 13,700 | 13,300 | 14,400 | 12,800 | 11,900 | 12,700 |  |
| 5 | சிம்பாப்வே | &mdash; | &mdash; | &mdash; | &mdash; | &mdash; | &mdash; | 4,000 | 4,200 | 4,390 | 5,680 |  |
| 6 | இதர நாடுகள் | 5,360 | 7,400 | 6,900 | 9,700 | 9,900 | 9,900 | 8,210 | 8,120 | 9,500 | 9,230 | } |
## 1990 - 1999
**பலேடியம் உற்பத்தி**

| எண் | நாடு | 1994 | 1995 | 1996 | 1997 | 1998 | 1999 |  |
| --- | --- | --- | --- | --- | --- | --- | --- | --- |
| உலகம் | 99,200 | 112,000 | 111,000 | 119,000 | 123,000 | 174,000 |  |  |
| 1 | உருசியா | 40,000 | 48,000 | 48,000 | 47,000 | 47,000 | 85,000 |  |
| 2 | தென் ஆப்பிரிக்கா | 44,000 | 49,400 | 48,900 | 55,900 | 57,300 | 63,600 |  |
| 3 | கனடா | 7,000 | 7,100 | 5,270 | 4,810 | 4,810 | 8,592 |  |
| 4 | அமெரிக்கா | 6,440 | 5,260 | 6,100 | 8,400 | 10,600 | 9,800 |  |
| 6 | இதர நாடுகள் | 1,800 | 2,200 | 2,730 | 2,890 | 2,930 | 7,000 | } |
# ஊரன் தாலுகா

**ஊரன் தாலுகா** (**Uran taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் நிர்வாகத் தலைமையிட நகரம் ஊரன் நகராட்சி ஆகும்.  

2011 இந்திய மக்கள் தொகை கணக்கெடுப்பின் படி, தாலுகா சதுர கிலோ மீட்டர் பரப்பளவும், மக்கள் தொகையும், ஊரன் நகராட்சி மன்றம், 4 கணக்கெடுப்பில் உள்ள ஊர்களும், 59 வருவாய் கிராமங்களும் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, ஊரன் தாலுகாவின் மொத்த மக்கள் தொகை 1,60,303 ஆகும். மக்கள் தொகையில் ஆண்கள் 82,875 மற்றும் 77,428 பெண்கள் ஆக உள்ளனர். பாலின விகிதம் 1000 ஆண்களுக்கு 934 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 18,784 - 12% ஆகும். சராசரி எழுத்தறிவு 85.69% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 7,165 மற்றும் 7,625 ஆகவுள்ளனர். இதன் மக்கள் தொகையில் இந்துக்கள் 90.31%, இசுலாமியர்கள் 6.04%, பௌத்தர்கள் 2.16%, சமணர்கள் 0.33%, கிறித்துவர்கள் 0.76% மற்றும் பிறர் 0.41% ஆக உள்ளனர்.
# முருத் தாலுகா

**முருத் தாலுகா** (Murud taluka), இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் தலைமையிட நகரம் முருத்-ஜஞ்சிரா நகராட்சி ஆகும்.  

2011 இந்திய மக்கள் தொகை கணக்கெடுப்பின் படி, முருத் தாலுக **முருத்-ஜஞ்சிரா** எனும் நகராட்சி மன்றம், மற்றும் 72 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, முருத் தாலுகாவின் மொத்த மக்கள் தொகை 74,207 ஆகும். மக்கள் தொகையில் ஆண்கள் 36,393 மற்றும் 37,814 பெண்கள் ஆக உள்ளனர். பாலின விகிதம் 1000 ஆண்களுக்கு 1,039 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 7561 - 10% ஆகும். சராசரி எழுத்தறிவு 83.49% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,886 மற்றும் 13,579 ஆகவுள்ளனர். இதன் மக்கள் தொகையில் இந்துக்கள் 76.34%, இசுலாமியர்கள் 20.33%, பௌத்தர்கள் 1.58%, கிறித்துவர்கள் 1.2% மற்றும் பிறர் 0.11% ஆக உள்ளனர்.
# தலா தாலுகா

**தலா தாலுகா** (Tala taluka), இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் தலைமையிடம் *தலா* ஆகும்.  

2011 இந்திய மக்கள் தொகை கணக்கெடுப்பின் படி, தலா தாலுகா 63 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, தலா தாலுகாவின் மொத்த மக்கள் தொகை 40,619 ஆகும். மக்கள் தொகையில் ஆண்கள் 19,244 மற்றும் பெண்கள் 21,375 ஆக உள்ளனர். பாலின விகிதம் 1000 ஆண்களுக்கு 1,111 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 4225 - 10% ஆகும். சராசரி எழுத்தறிவு 75.74% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3,348 மற்றும் 4,591 ஆகவுள்ளனர். இதன் மக்கள் தொகையில் இந்துக்கள் 83.04%, இசுலாமியர்கள் 5.89%, பௌத்தர்கள் 10.75%, சமணர்கள் மற்றும் பிறர் 0.26% ஆக உள்ளனர்.
# ஜுட்

, மார்ச் 2010.]]  
**ஜுட்** (zud) என்பது மங்கோலியா மற்றும் மத்திய ஆசியாவின் புல்வெளி, பாலைவன மற்றும் பகுதியளவு பாலைவன இடங்களில் நடைபெறும் ஒரு பேரழிவு ஆகும். இச்சூழ்நிலையில் ஏராளமான கால்நடைகள் கடினமான காலநிலையால் மேய்ச்சல் இன்றி பட்டினியால் இறக்கின்றன. குளிர் காலத்தில் பனியானது புற்களை மூடுவதாலும், கோடைகாலத்தில் வறட்சி காரணமாகவும் இது ஏற்படுகிறது. குறிப்பிட்ட காலநிலையைப் பொறுத்து பல்வேறு வகையான ஜுட்கள் அறியப்படுகின்றன.  

மங்கோலியாவின் மக்கள் தொகையில் மூன்றில் ஒரு பங்கு மக்கள் தங்கள் வாழ்வாதரத்திற்காக முழுவதுமாக மேய்ச்சல் விவசாயத்தையே நம்பி உள்ளனர். கடினமான ஜுட்கள் பொருளாதார மற்றும் உணவுப் பிரச்சினைகளை மங்கோலியாவில் ஏற்படுத்தக் கூடியவையாக உள்ளன.  

கசகஸ்தான், உஸ்பெகிஸ்தான், துருக்மெனிஸ்தான், தஜிகிஸ்தான் மற்றும் கிர்கிஸ்தான் ஆகிய மத்திய ஆசியாவின் அனைத்து நாடுகளிலும் ஜுட் என்பது ஆண்டுதோறும் ஏற்படக்கூடிய பேரழிவாக உள்ளது. ஜுட்டை குறிக்க பயன்படுத்தப்படும் கசக் வார்த்தையின் பொருள் "பறித்துக் கொள்பவன்" என்பதாகும்.